《长儿宪龙书报盘莲盛花待余归日称开九帙》
明代·潘益之

开缄字字见情真，伏枕犹能忆老亲。本为江山淹作客，却令风月待归人。

浮邱洞口穷双目，穗石坛边寄一身。闻道白莲娇欲语，始知吾社未全贫。

作者简介：潘益之，顺德人。光统子，豫之弟。明神宗万历十七年（一五八九）监生。清康熙《顺德县志》卷七有传。